cyanic-selkie/wikianc huggingface dataset:
Եկեղեցական զգեստ
Ընդհանուր զգեստներ
Առօրյա կենցաղում գործածվող եկեղեցական զգեստներ։
Սքեմ
Բոլոր ձեռնադրված և օծված, խորհրդակատար հոգևորականները՝ կաթողիկոսից մինչև սարկավագ, կրում են ամենօրյա միևնույն եկեղեցական զգեստը, որը վերարկու կամ սքեմ է կոչվում։ Կարված է սև կտորից։
Վեղար
Կուսակրոն հոգևորականներին հատուկ գլխադիր է, գլխի քող, որով նրանք տարբերվում են կանամբի (ամուսնացյալ) քահանաներից։ Վեղարը սրածայր է՝ գմբեթանման, ներսից նույն ձևով գլխանոց ունի, իսկ վրան՝ սև գույնի ասվե կտորից մի ծածկույթ, որը գլուխը ծածկելով իջնում է մինչև հոնքերը, իսկ մեջքի կողմից՝ մինչև գոտկատեղ։
Վեղարը գործածության մեջ է մտել հավանաբար 11-րդ դարից հետո, քանի որ մինչ այդ հայ մատենագիրներից ոչ մեկը չի ակնարկել վեղարի գործածության մասին։ Ամենայն հայոց հայրապետի վեղարի ճակատային մասի վրա ավելացվել է ադամանդակուռ խաչ։ Սկսած Հովսեփ արքեպիսկոպոս Արղությանից վեղարի խաչը եղել է ռուսահայոց թեմի առաջնորդների մենաշնորհը, իսկ Եփրեմ Ա Ձորագեղցի կաթողիկոսից սկսած, որպես Ռուսաց կայսրի շնորհած պատվո նշան, դարձել է Ամենայն հայոց կաթողիկոսների խորհրդանշանը և փոխանցվել ամեն նորընտիր կաթողիկոսի։ Վեղարի տվչության ժամանակ եպիսկոպոսն ընթերցում է հետևյալ աղոթքը. «Աստուած զգեցուցանէ քեզ զնոր մարդն՝ որ ըստ Աստուծոյ հաստատեալ է արդարութեամբ եւ սրբութեամբ եւ ճշմարտութեամբ, եւ եղիցիս դու հպատակ եւ հնազանդ Եկեղեցւոյ, կանխեալ ի սէրն Աստուծոյ հոգւով ի տուէ եւ ի գիշերի. ամէն» («Մաշտոց Ձեռնադրութեան»)։
Աստվածապաշտական զգեստներ
Ծիսակատարությունների ժամանակ գործածվող եկեղեցական զգեստներ
Շապիկը
Այն սրբության և անարատության խորհրդանշան է, կրում են և՛ դպիրները, և՛ կիսասարկավագները, և՛ սարկավագները։ Այն մինչև կոշիկները հասնող և խաչանիշ ուսանոցով զգեստ է։ Կարող է լինել զանազան երանգների։
Ուրար
Այն նեղ ու երկայն, մոտ 3 մ երկարությամբ և 10-12 սմ լայնությամբ գունավոր և ծաղկավոր երիզ է, որն ուրարակիրն ու սարկավագը կրում են իրենց ձախ ուսի վրա։ Ուրարը սովորաբար ունենում է 3 խաչ. մեկը ուսի վրա՝ մեջտեղում, մյուս երկուսը՝ հետևից ու առջևից։ Ձախ ուսին ուրար կրելը նշան է, ըստ որի՝ այդ կրոնավորը Քրիստոս Աստծո լուծը միայն կիսով չափ է իր վրա կրում և տակավին կարողություն չունի ամբողջությամբ ստանձնելու։
Բազկուրար
Ուրարի փոքր տեսակ է, որը կիսասարկավագը կրում է իր ձախ դաստակի վրա։ Սա նշանակում է, որ նա դեռ ամբողջովին չի կարող իր վրա վերցնել Հիսուս Քրիստոսի լուծը։
Հողաթափ
Ս.Պատարագի ժամանակ թե՛ պատարագիչը և թե՛ խորհրդակատարության ժամանակ նրան սպասարկող խոնարհ դասի աստիճանավորները ս.Խորան բարձրանում են հողաթափերով։ Պատարագի ընթացքում, վերաբերումից առաջ, քահանան հանում է իր հողաթափերը։ Պատարագչի հողաթափերի ներսի կողմը իժի ու քարբի կերպարանքներ են ասեղնագործված՝ ի խորհուրդ սաղմոսի հետևյալ խոսքերի. «Դու կքայլես իժերի ու քարբերի վրայով, ոտքով կկոխոտես առյուծին ու վիշապին» (Սաղմոս 90.13)։
Ի տարբերություն եկեղեցական այլ արարողությունների, Պատարագի ժամանակ քահանան, եպիսկոպոսն ու կաթողիկոսն զգեստավորվում են բոլորովին այլ՝ առավել շքեղ ու գեղեցկահյուս զգեստներով, որպեսզի Տիրոջ սպասավորությունն ավելի շքեղ և փառավոր կատարվի։
Սաղավարտ
Գնդաձև, կերպասից ասեղնագործված կամ մարգարտազարդ գլխանոց է, որի գագաթին ամրացված է քառաթև փոքր խաչ։ Սաղավարտի չորս բոլորը պատկերված են Քրիստոսի փրկագործական տնօրինության չորս գլխավոր դեպքերը (Ծնունդ, Մկրտություն, Հարություն, Համբարձում)։ Սաղավարտի գործածությունը վերցված է Հին ուխտի եկեղեցուց։ Այն խորհրդանշում է նաև Հիսուս Փրկչի կրած փշե պսակն ու վարշամակը։ Պատարագի ժամանակ սաղավարտը գործածվում է որպես զրահ՝ սատանայական զորության դեմ պատերազմելու։ Հայ եկեղեցում Պատարագի ժամանակ սաղավարտը գործածում են քահանաներն ու վարդապետները։
Շապիկ
Ի տարբերություն խոնարհ աստիճանավորների գործածած շապիկների, Պատարագի ժամանակ բարձրաստիճան եկեղեցականներն օգտագործում են առանց ուսանոցի, ճերմակ կտավից, մինչև հողաթափերը հասնող շապիկներ։ Ճերմակ գույնը խորհրդանշում է Հիսուս Քրիստոսի անարատ Ծնունդը և անմեղ ու մաքրամաքուր կյանքը, նաև՝ Տիրոջ Հարությունն ավետող ԶԳԵՍՏ հրեշտակի սպիտակաթույր հանդերձը։
Փորուրար
Ուրարի կրկնակի լայնքով ասեղնագործված զգեստի մաս է, որը ծածկում է հոգևորականի կուրծքը սպիտակ շապիկի վրայից։ Երկարությունը մարդահասակ է, վերնամասով՝ կլոր, գլխից հագնելու համար։ Փորուրարը խորհրդանշում է այն ծանր լուծը, որ քահանան ամբողջապես առնում է իր ուսերի վրա. «Իսկ քահանայիցն եւս քան զնոսա գերազանցութիւն, զի երկու ուսովքն զնոյնն բառնայ զքաղցր տէրունական լծոյն ապացոյցն...» (Ներսես Լամբրոնացի)։
Գոտի
5-7 սմ լայնություն ունեցող ամուր և գեղեցկահյուս կտորից ժապավեն է, որն առջևից ամրանում է ակնազարդ կամ մարգարտապատ զույգ ճարմանդով։ Գոտու գործածությունը ևս վերցված է Հին ուխտից։ Գոտի կրելու իրավունքը քահանայական աստիճան ունեցողների մենաշնորհն է։ Պատարագիչը գոտին կապում է փորուրարի վրայից։ Գոտին միևնույն ժամանակ Հիսուս Քրիստոսի ողջախոհության խորհուրդն ունի։
Թաշկինակ
Գոտու հետ պատարագիչ քահանան կրում է նաև թաշկինակ (սրբիչ), ղենջակ, որը հիմնականում ծառայում է պատարագչի ձեռքերը և սկիհը լվացումից հետո չորացնելու համար։
Բազպաններ
Զույգ կարճ թևնոցներ են, որոնք կոճկվում են պատարագիչ եկեղեցականի դաստակների վրա։ Բազպանները զգեստի առանձին մասեր լինելով հանդերձ՝ կարվում են զգեստի կերպասից (այսինքն՝ այն կտորից, որից կարվել են փորուրարը, շուրջառը, գոտին)։ Բազպանների հիմնական նպատակը պատարագչի շապիկի թևերի ծայրերը հավաքելն է։
Վակաս (վարշամակ)
Պատարագչի ուսանոցն է, որը կիսաբոլորակ ձևով պատում է քահանայի պարանոցը՝ թիկունքի կողմից։ Վակասի վրա ընդհանրապես ձուլված կամ ասեղնագործված են լինում 12 առաքյալների պատկերները, իսկ դրանց մեջտեղում՝ Հիսուսի՝ Աստծո Գառան պատկերը։ Վակասը ևս վերցված է Հին ուխտից։ Խորհրդանշում է մոլորյալ ոչխարին, իմա՝ մոլորյալ մարդկությանը, որին Քրիստոսն իր ուսերի վրա առնելով՝ դեպի փրկություն և հավիտենական կյանք առաջնորդեց։ Վակասը միևնույն ժամանակ հավատացյալներին հիշեցնում է Հիսուս Փրկչի քաղցր լուծը և թեթև բեռը։
Շուրջառ (նափորտ)
Փիլոնաձև, անթև և գեղեցկահյուս վերարկու է, որը, ամբողջ հասակը ծածկելով, առջևից կրծքի վրա ամրանում է մետաղե զույգ ճարմանդով։ Գործածվում է Պատարագի, սրբազան խորհուրդների կատարման, նախատոնակների, թափորի և Ավետարանն ընթերցելու ժամանակ։ Խորհրդանշում է աստվածային շնորհների այն զրահը, որով պատարագիչը պատսպարվում է չարի նետերից և հարձակումներից։
Եպիսկոպոսական զգեստներ
Եպիսկոպոսը բացի քահանայական զգեստներից կրում է նաև սաղավարտի փոխարեն խույր կամ թագ, արտախուրակներ, եմիփորոն և գավազան։
Խույր կամ թագ
Խույրը գեղեցկահյուս, նկարազարդ ու գոհարազարդ, երկու տափակ երեսներից բաղկացած թագ է։ Գլխին դնելիս վերևի սրածայր մասերը բացվելով՝ կազմում են երկճղի խույր։ Յուրաքանչյուր ծայրին ամրացված է մեկական փոքր խաչ։ Խույրը հատուկ է եպիսկոպոսին ու կաթողիկոսին։ Հայ եկեղեցում սկսել է գործածվել 12-րդ դարից։
Արտախուրակներ
Խույրի հետևից կախված երկու երկար կապեր են, որոնք խույրը գլխին ամուր պահելուն են ծառայել, սակայն հետզհետե վերածվել են զարդարանքի։ Այժմ արտախուրակները 50 սմ երկարությամբ և 6 կամ 7 սմ լայնությամբ, ներքևի կողմն ավելի լայն, խույրի նմանությամբ պատրաստված երկու կտորից զարդեր են, որոնք կախվում են վակասից՝ թիկունքի կողմից։
Եմիփորոն
Լայն ուսանոց-ուրար է, որը հետևից և առջևից ծածկում է եպիսկոպոսի կամ կաթողիկոսի կուրծքն ու թիկունքը, իսկ եմիփորոնի ծոպավոր ծայրերը հասնում են մինչև շուրջառի ծայրերը։ Եմիփորոնը խորհըրդանշում է եպիսկոպոսի կամ կաթողիկոսի ամբողջապես խաչված լինելը իրենց հինգ զգայարաններով, մեղքերի և աշխարհիկ ցանկությունների համար մեռնելը և միայն Քրիստոսի խաչն իրենց անձերում կրելը։
Հայրապետական զգեստ
Ամենայն հայոց կաթողիկոսը, բացի քահանայական և եպիսկոպոսական զգեստներից, գործածում է նաև կաթողիկոսին հատուկ հանդերձանքի մի զարդ՝ կոնքեռը։
Կոնքեռ
Ոսկեթել զարդ է՝ տարանկյուն զուգահեռագծի ձևով՝ ասեղնագործված կամ ընտիր կերպասից պատրաստված։ Կոնքեռի վրա ավանդաբար ասեղնագործվում է խաչակիր մի գառնուկ, որը Աստծո Գառի՝ Հիսուս Քրիստոսի խորհուրդն ունի։
Նվիրական առարկաներ
Որպես պատվո նշան քահանայական կարգ ունեցողներին շնորհված իրեր։
Մատանի
Հայ եկեղեցում մատանու գործածությունը գալիս է շատ հնուց։ Մատանին ձեռնադրության ժամանակ տրվում է նորընծա եպիսկոպոսին՝ իբրև Ս. եկեղեցու հետ փեսայացման խորհրդանիշ։ Նաև իշխանության նշան է։ Եպիսկոպոսական մատանին լինում է ոսկեօղակ՝ զարդարված թանկարժեք և կիսաթանկարժեք քարերով։ Եպիսկոպոսները մատանի կրում են աջ ճկույթին, իսկ կաթողիկոսը՝ աջ ձեռքի մատնեմատին։
Լանջախաչ
Եկեղեցականներին կաթողիկոսի կողմից շնորհված պատվո նշան է։ Լինում է քահանայական և վարդապետական։ Քահանայականը պարզ, ոսկեզօծ, արծաթե խաչ է, 10 սմ երկարությամբ, զարդարուն, որը ոսկեզօծ շղթայով կախվում է պարանոցին։ Վարդապետականը նույն մեծությամբ մի խաչ է, որի մեջ խաչելության պատկեր կա։ Լանջախաչն իրենց պարանոցին քահանաներն ու վարդապետները կրում են տոնական և հանդիսավոր օրերին։
Պանակե
Հիմնականում լինում է բոլորակի ձևով։ Օգտագործում են եպիսկոպոսներն ու կաթողիկոսը՝ շղթայով իրենց կրծքին կրելով։Պանակե հունարեն panagia-նշանակում է Աստվածածին։ Պանակեների կենտրոնում լինում է Աստվածածնի կամ որևէ Տնօրինական դեպքի պատկերը՝ զարդարված կիսաթանկարժեք և հասարակ քարերով։
Ձեռաց խաչ
Սովորական խաչ է, որը, սակայն, ներքևի կողմից մի քիչ երկար բռնակ ունի։ Քահանայական աստիճան ունեցողներն օգտագործում են աստվածապաշտական արարողությունների, ծիսակատարությունների և եկեղեցական հանդիսությունների ժամանակ։
Կատեգորիա:Եկեղեցական հագուստ Կատեգորիա:Եկեղեցի
(8337) 1984 SF6
Միջին հեռավորությունը Արեգակից կազմում է 3,194492 ա. մ., առավելագույնը մոտենում է 2,6845 ա. մ. հեռավորության վրա և հեռանում 3,7045 ա. մ. ։ Արեգակի շուրջ մեկ ամբողջական պտույտ է կատարում 2085,46 երկրային օրվա ընթացքում, իր ուղեծրով շարժվելով միջինում 0,172624 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,7° անկյուն։
Արտաքին հղումներ
Կատեգորիա:1984 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Թոքթար Աուբակիրով
Թոքթար Աուբակիրով (, Токтар Онгарбаевич Аубакиров, ), Ռազմաօդային ուժերի ղազախ թոշակառու սպա և նախկին տիեզերագնաց։ Նա առաջին մարդն է Ղազախստանից, որը թռել էր տիեզերք ։
Վաղ կյանք
Թոքթար Աուբակիրովը ծնվել է Կարկարալինի շրջանի Կարագանդայի մարզում, Ղազախական Խորհրդային Սոցիալիստական Հանրապետությունում, որն այժմ կոչվում է Ղազախստան։ Ավարտելով միջնակարգ դպրոցի 8-րդ դասարանը` նա սկսել է աշխատել որպես մետաղական շրջադարձիչ Տեմիրտաու գործարանում, միևնույն ժամանակ մասնակցում էր երեկոյան դպրոցի դասերին։ 1965 թվականին նա ընդունվել է Հակաօդային պաշտպանության օդաչուների Արմավիրի ռազմական ավիացիոն ինստիտուտը։ Նա ծառայել է որպես կռվող օդաչու Խորհրդային Ռազմաօդային ուժերում` ԽՍՀՄ Հեռավոր Արևելքի սահմաններում մինչև Ֆեդոտովի անվան փորձնական օդաչուական դպրոց ընդունվելը 1975 թվականին։
Օդաչուի կարիերա
1976 և 1991 թվականներին նա ծառայել է որպես թեստային օդաչու Միկոյանի փորձարարական նախագծման բյուրոյում։ Այս ընթացքում նա փորձարկել է ինքնաթիռի ավելի քան 50 տիպ։ Առաջինն է եղել Խորհրդային Միությունում, որն անընդհատ թռիչքով հատել է Հյուսիսային բևեռը և ԽՄ-ից, որ օդ է բարձրացել Թբիլիսից` MiG 29K ավիակրով։
Տիեզերական թռիչքի փորձ
1991 թվականին ԽՍՀՄ-ի և Ղազախական ԽՍՀ-ի կառավարությունների միջև համապատասխանությամբ և համաձայնությամբ սկսել է պարապել Գագարինի անվան Տիեզերագնացների Պարապմունքների Կենտրոնում։ 1991 թվականի հոկտեմբերի 2-ին նա տիեզերք է թռել ռուս տիեզերագնաց Ալեքսանդր Վոլկովի և ավստրիացի հետազոտական տիեզերագնաց Ֆրանց Վիեհբոկի հետ որպես թռիքչի հրամանատար` Soyuz TM-13-ում Baikonur Cosmodrome տիեզերական նավահանգստից, և մնացել է տիեզերքում շուրջ 8 օր։ Նրանց առաքելությունը վերջինն էր, որ իրականացվել էր Խորհրդային Միության կողմից, որը կազմալուծվել է կարճ ժամանակ անց, ինչի արդյունքում Աուբակիրովը դարձել է անկախ Ղազախստանի Հանրապետության քաղաքացի։
Կարիերա
1993 թվականից սկսած` նա եղել է Ղազախստանի Հանրապետության ազգային օդատիեզերական գործակալության ներքին ղեկավար։ Նա Ղազախստանի խորհրդարանի անդամ է եղել։ Այժմ նա թոշակառու և խորհրդատու է։
Ընտանիք
Թոքթար Աուբակիրովը ամուսնացած է Տատյանա Աուբակիրովայի հետ։ Նրանք ունեն երկու երեխա` Թիմուրը և Միխայիլը։
Պուլկովյան սահմանագլուխ
«Պուլկովյան սահմանագլուխ» հուշահամալիր (Мемориал «Пулковский рубеж»), հուշահամալիր «Փառքի կանաչ գոտի» համալիրի կազմի մեջ։ Գտնվում է Ռուսաստանի Դաշնության Սանկտ Պետերբուրգ քաղաքում։ Գտնվում է այն սահմանագծին, որտեղ 1941 թվականի սեպտեմբերին կանգնեցվել էր գերմանական զորքերի առաջխաղացումը։ Կառուցվել է 1967 թվականին Լենինգրադի Մոսկովյան շրջանի աշխատավորների կողմից՝ Պուլկովյան բարձունքների հարավային լանջին, Կիևյան խճուղու 20-րդ կիլոմետրին։
Հուշահամալիրը Ռուսաստանի դաշնային նշանակության պատմության հուշարձան է (գրանցման համար` 781510212030006) համաձայն Ռուսաստանի Դաշնության կառավարության 2001 թվականի հուլիսի 10-ի թիվ 527 որոշման ։
Նկարագրություն
34 մ երկարությամբ հորիզոնական բետոնե ստելային խճանկարային մեծանկար է, որը նվիրված է լենինգրադցիների մարտական և աշխատանքային սխրանքներին։ Երկու կողմերում, Պուլկովյան բարձունքների հարավային լանջին, տեղադրված է T-34 երկու տանկ, այնուհետև խճուղով քիչ հեռու՝ կեչու ծառուղի և բետոնե հակատանկային կոճղապատնեշներ։
Գրանիտե ուղղանկյունաձև հուշատախտակին, որի վրա պատկերված է հնգաթև աստղ, փորագրված է հետևյալ գրությունը. «Լենինգրադցի զինվորներին և աշխարհազորայիններին, կանանց և երեխաներին, որոնք կրծքով պաշտպանում էին Մեծ Հոկտեմբերի բնօրրանը՝ Լենինի քաղաքը» ։
Միտչ Լարկին
Միտչել «Միտչ» Լարկին (Mitchell Larkin, ), ավստրալիացի լողորդ, մասնագիտացված է մեջքի վրա լողում։ Աշխարհի բազմակի չեմպիոն։ Օլիմպիական խաղերի կրկնակի մեդալակիր։
Պուլկովյան սահմանագլուխ
Հեղինակներ
Նախագծի հեղինակներն են ճարտարապետ Յ. Ն. Լուկինը, քանդակագործ Լ. Լ. Միխայլյոնոկը, նկարիչ Ա. Պ. Օլխովիչը։
Գրականություն
Կատեգորիա:Սանկտ Պետերբուրգի հուշարձաններ Կատեգորիա:1967 հիմնադրումներ Ռուսաստանում
Միտչ Լարկին
Կարիերա
Միտչ Լարկինը Ավստրալիայի հավաքականի կազմում մասնակցել է Լոնդոնի օլիմպիադային։ Այնտեղ նա մեկնարկել է միայն մեջքի վրա 200 մետր մրցատարածությունում։ Տասնիննամյա ավստրալիացի լողորդը անցել է եզրափակիչ մրցալող, բայց զբաղեցրել է վերջին տեղը։
Երկու տարի անց՝ 2014 թվականին, նա չորս մեդալ է նվաճել Շոտլանդիայի Համագործակցության խաղերում (ներառյալ ոսկին երկու հարյուր մետր հեռավորության վրա)։ Դոհայում կայացած կարճ ջրի աշխարհի առաջնությունում Լարկինը 100 մետր տարածությունում ոսկի է նվաճել, իսկ երկու անգամ ավելի երկար տարածությունում դարձել է բրոնզե մեդալակիր։
2015 թվականին Կազանում կայացած աշխարհի առաջնությունում Լարկինը դարձել է առաջնության հերոսներից մեկը։ Նա հաղթել է մեջքի 100 և 200 մետր տարածություններում՝ Ավստրալիայի հավաքականի հետ միասին դառնալով երկրորդը համակցված փոխանցումավազքում, իսկ 50 մետր հեռավորության վրա՝ չորրորդը՝ պարտվելով իր թիմակից Բեն Թրեֆերսին։
Երկար տարածություններում նրա անձնական ռեկորդը 52,11 է (100 մետր մեջքի վրա) և 1:53,17 (200 մետր մեջքի վրա), երկու ռեկորդներն էլ սահմանվել են 2015 թվականի նոյեմբերին Դուբայում կայացած աշխարհի առաջնությունում։
Լողի 2016 թվականի ամառային Օլիմպիական խաղերում Լարկինը ներկայացրել Է Ավստրալիան 100 և 200 մետր մեջքի վրա և 4 x 100 մետր փոխանցումավազքում ։
Լարկինը ռեկորդ է սահմանել որպես առաջին լողորդ, որը հաղթել է մեջքի վրա բոլոր մրցույթներում, ինչպես նաև ստացել է մեկ Համագործակցության մրցաշարում լողորդի համար ամենաշատ ոսկե մեդալները։ Հինգ ոսկե մեդալ տղամարդկանց մեջքի վրա 50, 100 և 200 մետր, տղամարդկանց անհատական 200 մետր մրցավազքում և տղամարդկանց 4 x 100 մետր մրցավազքում ։
Սուձակա
Սուձակա (須坂市), քաղաք Ճապոնիայում։ Գտնվում է Նագանոյի պրեֆեկտուրայում։ Քաղաքի ամբողջ մակերեսը կազմում է 149,84 կմ², բնակչությունը՝ 51 101 մարդ, իսկ խտությունը 341,04 մարդ/կմ²։
Աշխարհագրական դիրք
Քաղաքը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Ուեդա, Նագանո Սուվա քաղաքների, Օբուսե ավանի և Ցումահոի Տակայամա գյուղերի հետ ։
Սիմվոլիզմ
Քաղաքի ծառը համարվում է Cryptoméria japónica-ն, ծաղիկը՝  Rhododendron molle-ն ։
Արտաքին հղումներ
Կատեգորիա:Ճապոնիայի բնակավայրեր
Ղազարի խաչքար (Հռիփսիմե, Վաղարշապատ)
Ղազարի խաչքար, գտնվում է Հայաստանի Արմավիրի մարզի Վաղարշապատ քաղաքի արևելյան մասում, Մեսրոպ Մաշտոց - Գրիգոր Նարեկացի փողոցների խաչմերուկ մոտ գտնվող Սուրբ Հռիփսիմե եկեղեցում, որն ընդգրկված է ՅՈւՆԵՍԿՕ-ի Համաշխարհային ժառանգության ցանկում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/17.9.8) ։
Տեղադրություն
Գտնվում է Սուրբ Հռիփսիմե եկեղեցու արևելյան կողմում՝ պարսպի մոտ ։ Նախկինում գտնվել է Մայր Աթոռի ժառանգավորաց դպրոցում ։
Խաչքարի նկարագրություն
Հայտնաբերվել է 1896-1897 թվականներին Մայր Աթոռում ընթացող հին վեհարանի, տպարանի և ժառանգավորաց դպրոցի ավերակների մաքրման ժամանակ։ Խաչքարի աջ կողմի վերնամասը մինչև քիվը ջարդված է։ Խաչքարը իր քանդակային և հնագրական արձանագրություններով թվագրվում է է 16-րդ դար ։
Խաչքարի վիմական արձանագրություն
Վիմական արձանագրությունը փորագրված է խաչքարի քիվին՝ 1 տող.
Համաձայն արձանագրության՝ խաչքարը նվիրված է Ղազարին ։
Ծանոթագրություններ
Կատեգորիա:Հռիփսիմե եկեղեցու խաչքարեր Կատեգորիա:Խաչքարերի վիմական արձանագրություններ Կատեգորիա:Տեղահանված խաչքարեր
Սուրբ Ստեփանոս և Հռիփսիմե
Սուրբ Ստեփանոս և Հռիփսիմե, հայկական եկեղեցի Ադրբեջանի Լաչինի շրջանի Աշաղի-Ֆարաջան գյուղում։
1992-2020 թվականներին այն տարածքը, որտեղ գտնվում է եկեղեցին, վերահսկում էր չճանաչված ԼՂՀ-ն։
Ճարտարապետություն
Պահպանվել է միայն հարավային պատը և մասամբ արևմտյան, երևում է աբսիդային մասը։ Ըստ հատակագծի՝ եկեղեցին միանավ է, թաղածածկ, միակ մուտքը եղել է հարավային կողմից։ Ավանդատները բացակայում էին։ Մուտքի վերևում, որպես տիմպան, կառուցվել է խաչերով տապանաքար։ Մուտքի մոտ տեղադրված է խաչքար, որի վրա հազիվ են երևում հայերեն արձանագրության հետքերը՝ «...այս խաչքարը դրեց իմ մոր միջնորդության մեջ...»
Դաութլի
Դաութլի, գյուղ Արևելյան Հայաստանի Ելիզավետպոլի նահանգի Արեշի գավառում ։
Ծանոթագրություններ
Կատեգորիա:Արևելյան Հայաստանի գյուղեր
Սվիստունի (գյուղ, Ամվրոսիևսկի շրջան)
Սվիստունի (Свистуни), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Սվիստունի գյուղում բնակվում էր 6 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ամվրոսիևսկի շրջանի բնակավայրեր Կատեգորիա:Ուկրաինայի գյուղեր
Կուրոն Վենոստա
Կուրոն Վենոստա (Curon Venosta), կոմունա Իտալիայում։ Գտնվում է Տրենտինո Ալտո Ադիջե մարզում՝ Բոլցանո գավառում։ Ընկած է գավառի վարչական կենտրոնից՝ Բոլցանո քաղաքից մոտավորապես 70 կիլոմետր դեպի հյուսիս-արևմուտք՝ Շվեյցարիայի և Ավստրիայի հետ Իտալիայի ունեցած պետական սահմանի մերձակայքում ։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Ալեքսանդր Վիտկո
Ալեքսանդր Վիկտորովիչ Վիտկո (Алекса́ндр Ви́кторович Витко́, ), ռուս զորահրամանատար։ ՌԾՈՒ գլխավոր շտաբի պետ, ՌԾՈւ գլխավոր հրամանատարի առաջին տեղակալ 2019 թվականի դեկտեմբերից։ Ծովակալ (2014 թվականի մայիսի 5), ռազմական գիտությունների թեկնածու (2006)։
Սևծովյան նավատորմի հրամանատար (2013 թվականի ապրիլի 15 - 2018 թվականի մայիսի 14-ը)։ ՌԾՈՒ գլխավոր հրամանատարի տեղակալ (2018-2019)։
2014 թվականին Ռուսաստանին Ղրիմի միացման ակտիվ մասնակից։
Կենսագրություն
Ծնվել է 1961 թվականի սեպտեմբերի 13-ին Բելառուսի ԽՍՀ Վիտեբսկ քաղաքում ։ Մանկությունն ու պատանեկությունը անցել են Օրշայում ։
Հոքյումա Ղուրբանովա
Հոքյումա Աբասալի ղիզի Ղուրբանովա (Hökümə Abbasəli qızı Qurbanova, ), ադրբեջանցի խորհրդային դերասանուհի։ ԽՍՀՄ ժողովրդական արտիստուհի (1965 թ.)։
Ալեքսանդր Վիտկո
Կենսագրություն
Թիվ 13 միջնակարգ դպրոցի 8-րդ դասարանն ավարտելուց հետո ընդունվել Է Լենինգրադի Նախիմովի ռազմածովային ուսումնարան, սակայն տարիքի պատճառով չի ընդունվել։ Տասներորդ դասարանն ավարտելուց հետո 1979 թվականին ընդունվել է Պ. Ս. Նախիմովի անվան Սևծովյան բարձրագույն ռազմածովային ուսումնարան, որն ավարտել է 1984 թվականին գերազանցությամբ ։ 1989 թվականին ավարտել է ռազմածովային նավատորմի բարձրագույն հատուկ սպայական դասարանները։ 1998 թվականին հեռակա կարգով ավարտել է Խորհրդային Միության նավատորմի ծովակալ Ն. Գ.Կուզնեցովի անվան ռազմածովային ակադեմիան։ 2004 թվականին ավարտել է Ռուսաստանի Դաշնության Զինված ուժերի գլխավոր շտաբի ռազմական ակադեմիան ։ 2006 թվականին պաշտպանել է թեկնածուական ատենախոսություն ժամանակակից ծովային մարտավարության ռազմավարության և մարտավարության վերաբերյալ ։
1984 թվականից Խաղաղօվկիանոսյան նավատորմում ծառայել է որպես հրամանատարի օգնական և հրթիռային նավակի հրամանատար։ 1991-1992 թվականներին ծառայել է որպես շտաբի պետ, իսկ 1992-1996 թվականներին՝ հրթիռային մոտորանավակների 2-րդ գվարդիական դիվիզիոնի հրամանատար։ 1996-1998 թվականներին եղել է ջրային շրջանի պաշտպանության նավերի 47-րդ բրիգադի հրամանատարի տեղակալ-շտաբի պետ։ 1998 թվականին նշանակվել է շտաբի պետ, իսկ 2000 թվականից՝ 165-րդ բրիգադի հրամանատար։ 2004-2005 թվականներին՝ տարբեր ուժերի ծովափնյա նավատորմի հրամանատարի տեղակալ։ 2005 թվականին նշանակվել է շտաբի պետ, իսկ 2006 թվականի նոյեմբերի 13-ից Ռուսաստանի Դաշնության պաշտպանության նախարարի թիվ 1170 հրամանով՝ հյուսիս-արևելքում զորքերի և ուժերի հրամանատար ։
Հոքյումա Ղուրբանովա
Կենսագրություն
Հոքյումա Ղուրբանովան ծնվել է 1913 թվականի մայիսի 29-ին Բաքվում։
1931 թվականին ավարտել է Բաքվի պետական տեխնիկումը։ 1931-1932 թվականներին սովորել է Բաքվի կոնսերվատորիայի դաշնամուրի դասարանում։
Ալեքսանդր Վիտկո
Կենսագրություն
2006 թվականի օգոստոսին Ռուսաստանի հյուսիս-արևելքում զորքերի և ուժերի հրամանատարի պաշտոնակատարի պաշտոնում ղեկավարել է 2006 թվականի խոշորագույն զորավարժությունները Խաղաղ օվկիանոսում, իսկ հաջորդ տարվա ապրիլին՝ Ռուսաստանի ԱԻՆ-ի, Ռուսաստանի ՆԳՆ-ի և Ռուսաստանի ԱԴԾ-ի հետ համատեղ հակաահաբեկչական վարժանքները ։
Հոքյումա Ղուրբանովա
Կենսագրություն
Դերասանական գործունեությունն սկսել է 1933 թվականին «Ադրբեջանֆիլմ» կինոստուդիայում։ 1938 թվականից աշխատել է Բաքվի Մ. Ազիզբեկովի անվան ադրբեջանական դրամատիկական թատրոնում։ Խաղացել է քնարական, հերոսական, ողբերգական, կենցաղային և կատակերգական դերեր՝ Շիրին (Վուրղունի «Ֆարհադ և Շիրին»), Ռեյհան (Հուսեյնի «Ջավանշիր»), Խումար, Սուդաբա (Զավիդի «Շեյխ Սանան», «Սիյավուշ»), Սոլմազ (Զաբարլիի «Հրո հարս»), Սևինջ (Ղուրբանովաի «Առանց քեզ»), Սուսան (Շիրվանզադեի «Նամուս»), Խանումա (Ցագարելիի «Խանումա), Սերեբրյակովա (Չեխովի «Քեռի Վանյա»), Կլեոպատրա (Շեքսպիրի «Անտոնիոս և Կլեոպատրա»), Մարի Թյուդոր (Հյուգոյի «Մարի Թյուդոր»), ժաննա դ’Արկ (Շիլլերի «Օռլեանի կույսը»)։ Նկարահանվել է «Մի ընտանիք» (1943 թ.), «Ես պետք է պարեմ» (1963 թ.) և այլ կինոնկարներում։
Ադրբեջանական ԽՍՀՄ կինոմատոգրաֆիստների միության անդամ է, Ադրբեջանական ԽՍՀՄ Գերագույն խորհրդի 7-8 գումարման պատգամավոր։
Ալեքսանդր Վիտկո
Կենսագրություն
2009 թվականի հոկտեմբերին նշանակվել է Հյուսիսային նավատորմի հրամանատարի տեղակալ։
Հոքյումա Ղուրբանովա
Կենսագրություն
Մահացել է 1988 թվականի նոյեմբերի 2-ին Բաքվում։ Թաղված է Բաքվում՝ Պատվո հուղարկավորության պուրակում ։
Ծանոթագրություններ
Կատեգորիա:Ադրբեջանցի դերասաններ Կատեգորիա:ԽՍՀՄ ժողովրդական արտիստներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Լենինի շքանշանի ասպետներ Կատեգորիա:Բաքվի երաժշտական ակադեմիայի շրջանավարտներ Կատեգորիա:Ադրբեջանական ԽՍՀ ժողովրդական արտիստներ Կատեգորիա:Անձինք նամականիշերի վրա Կատեգորիա:Խորհրդային դերասանուհիներ
Ալեքսանդր Վիտկո
Կենսագրություն
Ռուսաստանի Դաշնության նախագահի 2013 թվականի ապրիլի 15-ի հրամանագրով նշանակվել է Սևծովյան նավատորմի հրամանատար։ 2013 թվականի մայիսի 13-ին Սևծովյան նավատորմի 230-ամյակին նվիրված հանդիսություններին Ալեքսանդր Վիտկոն հանդիսավոր կերպով հանձնվել Է Սևծովյան նավատորմի հրամանատարի շտանդարտը ։
Ալեքսանդր Վիտկոյի հրամանատարությամբ գտնվել Է ռազմածովային նավատորմի Միջերկրածովյան էսկադրան, որը ստեղծվել է 2013 թվականին Ռուսաստանի Դաշնության պաշտպանության նախարարի որոշմամբ ։
2013 թվականի հուլիսի 28-ին Ուկրաինայի ռազմածովային ուժերի հրամանատար, փոխծովակալ Իլյինի հետ համատեղ ընդունել է ռուս-ուկրաինական ծովային շքերթը Սևաստոպոլում ։ 2013 թվականի հոկտեմբերին ղեկավարել է առանձին հրթիռահրետանային բրիգադի ամփոփիչ ստուգումը, որի ընթացքում հատուկ տեղ է հատկացվել նավատորմի վրա ռազմական փորձարկումների եզրափակիչ փուլ անցնող նոր զինատեսակների յուրացման հարցերին, այդ թվում՝ բաստիոն հականավային հրթիռային համալիրի ։
Ղրիմի միացումը Ռուսաստանի Դաշնությանը
Ակտիվ մասնակցություն է ունեցել Ռուսաստանի Դաշնությանը Ղրիմի միացմանը։
Ուկրաինայի պաշտպանության նախարարության հայտարարության համաձայն՝ հրամանատարը ուկրաինացի զինծառայողներին վերջնագիր է ներկայացրել հանձնվել մինչև 2014 թվականի մարտի 4-ի առավոտյան ժամը 5-ը՝ հակառակ դեպքում սպառնալով ամբողջ Ղրիմում Ուկրաինայի զինված ուժերի ստորաբաժանումների և բաժինների գրոհով ։ Ռուսաստանի Սևծովյան նավատորմի շտաբում հերքել են ուկրաինական ԶԼՄ-ների հաղորդագրությունները հրամանատարի վերջնագրի և Ուկրաինայի զորամասերի գրոհման պլանների մասին ։
2014 թվականի մարտի 4-ին Ալեքսեյ Չալի հետ այցելել է Ուկրաինայի ռազմածովային ուժերի շտաբ ։ Հաջորդ օրը Ուկրաինայի Գլխավոր դատախազությունը նրա նկատմամբ քրեական գործ էր հարուցել պետական դավաճանության հրահրման և Ուկրաինայի զինվորականների նկատմամբ դիվերսիաներ կազմակերպելու մեղադրանքով ։ Ռուսաստանի պաշտպանության նախարարությունը Ղրիմում իրավիճակի ապակայունացմանն ուղղված սադրանք է անվանել քրեական գործ հարուցելու փորձը։ Պաշտպանության նախարարի տեղակալ Ա. Անտոնովի խոսքով՝ Սևծովյան նավատորմի հրամանատարն իր պարտականությունները կատարում է օրինական հիմունքներով՝ Ուկրաինայի տարածքում ռուսական նավատորմի տեղակայման մասին գործող ռուս-ուկրաինական համաձայնագրերին և Ռուսաստանի Դաշնության Զինված ուժերի կանոնադրությանը խիստ համապատասխան ։ 2014 թվականի մարտի 12-ին Ռուսաստանի Դաշնության քննչական կոմիտեն քրեական գործ է հարուցել Ուկրաինայի Գլխավոր դատախազության՝ Ալեքսանդր Վիտկոյի նկատմամբ ապօրինի որոշման փաստով, իսկ հրամանատարը ճանաչվել է տուժող ։
2014 թվականի մարտի 17-ին Ալեքսանդր Վիտկոն ներառվել է այն անձանց ցուցակում, որոնց նկատմամբ Եվրամիությունը պատժամիջոցներ է սահմանում։ Նշվում էր նրա դերը «Ուկրաինայի տարածքը գրաված ռուսական զորքերի հրամանատարությունում» («Responsible for commanding Russian forces that have occupied Ukrainian sovereign territory») ։
2014 թվականի մարտի 19-ին Ուկրաինայի ռազմածովային ուժերը նախազգուշացրել էին բռնության կիրառման մասին ։ Ուզում եմ զգուշացնել նրանց և, առաջին հերթին, Ուկրաինայի ռազմածովային ուժերի անձնակազմին, Աստված մի արասցե, նույնիսկ պարսատիկից որևէ մեկը կրակի։ Լուցկիները խաղալիքներ չեն։ Խնդրում եմ սա բառացի չհասկանալ։
2014 թվականի մարտի 20-ին այցելել է Ուկրաինայի ռազմածովային ուժերի Սլավուտիչ նավը, որտեղ, Ուկրաինայի պաշտպանության նախարարության հայտարարության համաձայն, Անձնական կազմին վերջնագիր է ներկայացրել լքել նավը և մեկնել Հոնկոնգ Ուկրաինա կամ անցնել Ռուսաստանի Սևծովյան նավատորմի դրոշի ներքո ։
2016 թվականի ապրիլի 25-ին Կիևի Պեչերսկի շրջանային դատարանը, Ուկրաինայի գլխավոր ռազմական դատախազության միջնորդությամբ, Վիտկոյին ձերբակալելու թույլտվություն է տվել մի շարք ծանր հանցագործություններ կատարելու մեղադրանքով։ 2016 թվականի ապրիլի 26-ին Ուկրաինայի կողմից հետախուզում է հայտարարվել ։
Ղրիմի Ռուսաստանի Դաշնությանը միանալուց հետո
2014 թվականի մայիսի 5-ին Ռուսաստանի Դաշնության նախագահի հրամանագրով շնորհվել է «ծովակալ» զինվորական կոչումը ։
2018 թվականի մայիսի 14-ին ազատվել է Սևծովյան նավատորմի հրամանատարի պաշտոնից և հետագա ծառայության համար ուղարկվել Ռուսաստանի Դաշնության ռազմածովային նավատորմի գլխավոր հրամանատարություն (Սանկտ Պետերբուրգ)։
2018 թվականի նոյեմբերին նշանակվել է ռազմածովային նավատորմի գլխավոր հրամանատարի տեղակալ ։ Ռուսաստանի Դաշնության նախագահի 2019 թվականի դեկտեմբերի 13-ի № 602 հրամանագրով նշանակվել է Ռուսաստանի ռազմածովային նավատորմի գլխավոր շտաբի պետ՝ Ռուսաստանի ռազմածովային նավատորմի գլխավոր հրամանատարի առաջին տեղակալ  ։
Արտաքին հղումներ
Կատեգորիա:Ռուս ծովակալներ Կատեգորիա:Խորհրդային ռազմական գործիչներ
ԽՍՀՄ-ում սեքս չկա
«ԽՍՀՄ-ում սեքս չկա», թևավոր արտահայտություն, որի աղբյուր է հանդիսացել Լենինգրադ - Բոսթոն հեռուստակամրջի («Կանայք խոսում են կանանց հետ») խորհրդային մասնակիցներից մեկի արտահայտությունը, որը ձայնագրվել է հունիսի 28-ին և հեռարձակվել է 1986 թվականի հուլիսի 17-ին։
Արտահայտության առաջացման պատմություն
1986 թվականին հեռուստահաղորդավարներ Վլադիմիր Պոզները և Ֆիլ Դոնահյուն կազմակերպեցին առաջին խորհրդա-ամերիկյան հեռուստակամուրջներից մեկը, որի ռեժիսորն էր Վլադիմիր Մուկուսեևը։ Շփման ընթացքում հեռուստակամրջի ամերիկյան մասնակցուհին հարցրեց.
Խորհրդային մասնակցուհի Լյուդմիլա Նիկոլաևնա Իվանովնան (այն ժամանակ «Լենինգրադ» հյուրանոցի ադմինիստրատոր և «Խորհրդային կանանց կոմիտե» հասարակական կազմակերպության ներկայացուցիչ) պատասխանեց.
Դրանից հետո լսարանը ծիծաղեց, խորհրդային մասնակցուհիներից մեկը ճշտեց.
Գործածության մեջ մտավ խեղաթյուրված և համատեքստից կտրված արտահայտության մի մասը. «ԽՍՀՄ-ում սեքս չկա»։
Արտահայտության օգտագործում մշակույթում
«ԽՍՀՄ-ում սեքս չկա» արտահայտությունը լայնորեն օգտագործվում է Ռուսաստանում խորհրդային մշակույթի կեղծ բարեպաշտությունն ու հակասեքսուալությունը ցույց տալու համար, սեքսի մասին հրապարակային հիշատակումների տաբու լինելը ։ Մյուս կողմից, արտահայտության ակնհայտ աբսուրդ լինելը թույլ է տալիս օգտագործել այն այլ համատեքստերում՝ խորհրդային իրականության ժամանակակից նկարագրությունների ոչ օբյեկտիվ լինելն ու առասպելականացումը ցույց տալու համար։
Մեջբերումներ
Այսպիսով, սկսվեց հեռուստակամուրջը, և մի ամերիկուհի ասում է. որ դուք աֆղանական պատերազմի պատճառով ընդհանրապես պետք է դադարեք սեքսով զբաղվել ձեր տղամարդկանց հետ, այդ դեպքում նրանք չեն կռվի։ Եվ ամեն անգամ մատ է թափ տալիս։ Ես էլ նրան պատասխանեցի, որ ԽՍՀՄ-ում սեքս չկա, բայց կա սեր։ Դուք էլ Վիետնամի պատերազմի ժամանակ չդադարեցիք քնել ձեր տղամարդկանց հետ։
Եվ բոլորը հիշեցին միայն արտահայտության սկիզբը։ Ես ճիշտ չե՞մ։ Մեզ մոտ իրականում «սեքս» բառն ամոթալի էր։ Մենք միշտ զբաղվել ենք ոչ թե սեքսով, այլ սիրով։ Հենց դա էլ ես նկատի ունեի։
''... Լյուդիմիլան արտասանեց. «Սեքս չկա, և մենք կատեգորիկ դեմ ենք դրան», որից հետո երկու ստուդիաներում հնչեցին ծիծաղ և ծափահարություններ և խլացրին արտահայտության ավարտը. «Սեր կա»:''
Երբ ես մոնտաժում էին հաղորդումը, Լյուդմիլա Իվանովնան զանգահարեց ուղիղ մոնտաժային բաժին և խնդրեց կտրել այդ արտահայտությունը։ Նրա ձայնի մեջ շփոթմունք և անհանգստություն կար։ Ես երկընտրանքի առջև էի կանգնել։ Մի կողմից, ես հասկանում էի, որ հաղորդման հեռարձակումից հետո Լյուդմիլայի մոտ կսկսեն խնդիրներ հարազատների և ուղղակի կողմնակից մարդկանց հետ։ Նա կարող է դառնալ անեկդոտների հերոսուհի։ Մյուս կողմից, ... հաղորդումից հեռացնել այն, ինչ միավորեց երկու ստուդիաները՝ հումորը, ես անհնար համարեցի։ Ես թողեցի այդ «պատմական» արտահայտությունը, չնայած արժանացա դրա հեղինակի զայրույթին։
Արտաքին հղումներ
Կատեգորիա:Սեքս և հասարակություն Կատեգորիա:Խորհրդային դարձվածքներ Կատեգորիա:Գաղափարական կլիշեներ Կատեգորիա:Ռուսերեն բառեր և արտահայտություններ Կատեգորիա:Մարդու սեքսուալության պատմություն Կատեգորիա:Հեռուստատեսության պատմություն Կատեգորիա:ԽՍՀՄ մշակույթ Կատեգորիա:Թևավոր խոսքեր Կատեգորիա:ԽՍՀՄ պատմություն Կատեգորիա:1986 Կատեգորիա:Սեքս
Դեգնե-Խալիլ
Դեգնե-Խալիլ, գյուղ Արևելյան Հայաստանի Ելիզավետպոլի նահանգի Արեշի գավառում ։
Ռահուլ Բոզե
Կենսագրություն
Ծնվել է Ռուպենի և Կումուդ Բոզեի ընտանիքում։ Նրա ավագ քույրը՝ Անուրադան, ամուսնացած է Մումբայում հիմնված Mid-Day Multimedia Ltd. լրատվամիջոցների հոլդինգի սեփականատեր Թարիկ Անսարիի հետ։ Նա իր մանկությունն անցկացրել է Կալկաթայում, ապա ընտանիքը տեղափոխվել է Մումբայ։ Այս քաղաքում նա հասարակության առջև առաջին անգամ հայտնվել է՝ խաղալով «Թոմ, Պայպերի որդին» ներկայացման մեջ։ Այն ժամանակ նա վեց տարեկան էր։
Դեգնե-Խալիլ
Ծանոթագրություններ
Կատեգորիա:Արևելյան Հայաստանի գյուղեր
Ռահուլ Բոզե
Կենսագրություն
Մայրը՝ Ռահուլային, երեխայի մեջ հետաքրքրություն էր սերմանում բռնցքամարտի նկատմամբ, և նա մանկուց հետաքրքրված էր ռեգբիով։ Ներկայումս Բոզեն ռեգբիի ազգային «Orange India Rugby Teams» թիմի անդամ է։ Քոլեջում սովորելիս, բացի բռնցքամարտից և ռեգբիից, նա շատ է սիրել դերասանությունը։
«English, August» ֆիլմում հաջող նկարահանումներից հետո նա լավ վարձատրվող աշխատանք է ստացել՝ Rediffusion-ի գովազդային հոլովակների սցենարիստ, միաժամանակ նկարահանվել է նաև ֆիլմերում։
Ռահուլ Բոզեն հայտնի է իր մեծածավալ բարեգործական աշխատանքներով, ինչպես նաև տարբեր համոզմունքներով։ Օրինակ՝ նա երբեք չի խաղում այնպիսի ֆիլմում, որի սյուժեն նման է իրա նկարահանված ֆիլմերին, և երբեք չի նկարահանվում «բացառապես կոմերցիոն» կինոնկարներում։ Նա հեռու է մնում Բոլիվուդից և Հնդկաստանում համարվում է արտ հաուս ոճի ռեժիսոր։
2005 թվականի մայիսին Ժնևում տեղի է ունեցել նրա նկարների ցուցադրումը։
Արտաքին հղումներ
Կատեգորիա:Սցենարիստներ այբբենական կարգով Կատեգորիա:Հնդիկ սցենարիստներ Կատեգորիա:Կինոռեժիսորներ այբբենական կարգով Կատեգորիա:Հնդիկ կինոռեժիսորներ Կատեգորիա:Լրագրողներ այբբենական կարգով Կատեգորիա:Դերասաններ այբբենական կարգով Կատեգորիա:Հնդիկ դերասաններ Կատեգորիա:Դերասաններ Կատեգորիա:Հնդիկ կինոդերասաններ Կատեգորիա:Հնդիկ լրագրողներ Կատեգորիա:Հնդիկ հասարակական գործիչներ
Կիսոներգա
Կիսոներգա, (Κισσόνεργα) գյուղ Կիպրոսի Հանրապետության Պաֆոսի շրջանում։ Ըստ 2001 թվականի տվյալների բնակչությունը կազմում է 2,500 մարդ։ Տեղակայված է Պաֆոս քաղաքից 5 մղոն դեպի հյուսիս։ Գյուղում շատ կան բանանի տնկարկներ, որոնք հայտնի են Կտիմա Լոուլանդ անունով։ 1980 թվականին գյուղի բնակչությունը կազմում էր 700 մարդ ։ Գյուղում կան փոքր հյուրանոցներ, շուկաներ, խանութներ, բազմաթիվ բարեր և պանդոկներ։ Գյուղում կա նաև Ինտերնետ-սրճարան։
Աղբյուրներ
Կատեգորիա:Կիպրոսի գյուղեր
My Strange Addiction
«My Strange Addiction», ամերիկացի երգչուհի Բիլլի Այլիշի երգ նրա «When We All Fall Asleep, Where Do We Go?» դեբյուտային ստուդիական ալբոմից։ Այն գրվել է նրա եղբոր՝ Ֆինիս Օ'Քոնելի կողմից, ով նաև երգի պրոդյուսերն է։ Երգը Կանադայում պլատինե հավաստագրում է ստացել և 43-րդ հորիզոնական զբաղեցրել Billboard Hot 100-ում։ Այն նաև զբաղեցրել է 12-րդ հորիզոնական Ավստրալիայում, 21-րդ՝ Կանադայում ու Նոր Զելանդիայում, 39-րդ՝ Նորվեգիայում, 46-րդ՝ Շվեդիայում, 51-րդ՝ Նիդեռլանդներում և 100-րդ՝ Իտալիայում։
Հետարտադրություն
Երգի անվանումը հղում է տալիս նույնանուն հեռուստաշոուի վրա։ Էյլիշն ավելի վաղ հայտարարել էր, որ նա Ամերիկյան The Office հեռուստաշոուի «սուպերֆանն» է, ինչը, հնարավոր է, պատճառ է դարձել, որ «Threat Level Midnight» դրվագից մեջբերումներն օգտագործվում են ամբողջ երգի ընթացքում ։
Ռաֆադալի
Ռաֆադալի  (Raffadali), կոմունա Իտալիայում, Սիցիլիա մարզի Ագրիջենտո գավառում ։
Բնակչությունը կազմում է 13 457 մարդ, բնակչության խտությունը կազմում է 613 մարդ/կմ²։ Զբաղեցնում է 22 կմ² մակերես տարածք։ Փոստային ինդեքսն է՝ 92015։ Հեռախոսային կոդը՝ (+39) 0922։
Ժողովրդագրություն
Բնակչության աճը
Միխայիլ Չիգորին
Միխայիլ Իվանովիչ Չիգորին (Михаи́л Ива́нович Чиго́рин, ), ռուս շախմատիստ, համարվել է 19-րդ դարի վերջին և 20-րդ դարի սկզբին Ռուսաստանի ամենաուժեղ շախմատիստը, եղել է աշխարհի չեմպիոնի կոչման համար մրցաշարին մասնակցած առաջին ռուս շախմատիստը։
Եկեղեցու հայրեր
Եկեղեցու հայրեր, առաքինազարդ կյանքով ու վարքով հռչակված անձնավորություններ, որոնք եկեղեցու կողմից դասվել են սրբերի կարգը և ճանաչվել իբրև հավատի հիմնական սկզբունքների ճշմարիտ և ուղղափառ երաշխավորներ, Սուրբ Գրքի հեղինակավոր մեկնիչներ ու ավանդապահներ, եկեղեցու ծառայությանը նվիրված և եկեղեցական նվիրապետության պատասխանատու դեմքեր։ Արդի իմաստով եկեղեցական հայր հասկացությունն առաջին անգամ օգտագործել է Վիկենտիոս Լիրինացին (5-րդ դար)։ Նա Եկեղեցական հայրերին տարբերակել է եկեղեցական գրողներից և եկեղեցական գրող է կոչել քրիստոնեական այն մատենագիրներին, որոնք չունեն կյանքի սրբություն և ուղղափառ վարդապետություն։ Հայրաբանության համար Եկեղեցական հայրերը եկեղեցական գրողներ են, որոնց թողած գրական ժառանգությունը կազմում է հայրաբանական գրականությունը։
Միխայիլ Չիգորին
Կենսագրություն
Չիգորինը ծնվել է Գատչինսկի շրջանի Գատչինա քաղաքում, որոշ ժամանակ անց տեղափոխվել է մոտակա Սանկտ Պետերբուրգ։ Հայրն աշխատել է Օխտա գետի ափին կառուցված վառոդի արտադրության գործարանում։ Չիգորինը վեց տարեկանում կորցրել է մորը, ինը տարեկանում՝ հորը։ Նա մեծացել է Գատչինայի մանկատանը, որտեղ էլ ուսուցիչ Շումանից սովորել է շախմատի քայլերը։ 17 տարեկանում Չիգորինին հեռացրել են մանկատնից (աշակերտները խմբակային ծեծի են ենթարկել տնօրեն Օսիպ Դոլիվո-Դոբրովոլսկուն)։
Եկեղեցու հայրեր
Կաթոլիկ եկեղեցում
Կաթոլիկ աստվածաբանները Եկեղեցական հայրեր են կոչում միայն այն հայրապետներին, որոնք իրենց կյանքի և գործունեության մեջ միացրել են չորս անհրաժեշտ չափանիշներ՝
Օրթոդոքս եկեղեցում
Օրթոդոքս հայրաբանները, որոշ վերապահումներով ընդունելով 1-3 կետերը, մերժում են 4-րդ կետի անհրաժեշտությունը այն հիմնական փաստարկով, թե եկեղեցին ապրել և ապրում է հայրերով, և որ Եկեղեցական հայրեր գոյություն են ունեցել բոլոր ժամանակներում և պիտի ծնվեն ապագայում էլ այնքան ժամանակ, որքան Սուրբ Հոգին շարունակի հովանավորել Քրիստոսի երկրային եկեղեցուն։
Միխայիլ Չիգորին
Կենսագրություն
1875 թվականին Չիգորինը հանդիպել է լեհ ուժեղագույն շախմատիստ Շիմոն Վինավերին և դրանից հետո զբաղվել շախմատայի տեսությամբ։
Եկեղեցու հայրեր
Եկեղեցու հայրեր
Կատեգորիա:Քրիստոնեություն Կատեգորիա:Եկեղեցու հայրեր Կատեգորիա:Եկեղեցու ուսուցիչներ Կատեգորիա:Քրիստոնեական տերմիններ
Միխայիլ Չիգորին
Կենսագրություն
1879 թվականին Սանկտ Պետերբուրգում տեղի ունեցած Ռուսաստանի ուժեղագույն մրցաշարում Միխայիլ Չիգորինը լրացուցիչ մենամարտում հաղթել է Սեմյոն Ալապինին և ճանաչվել մրցաշարի հաղթող։
Չիգորինն իր առաջին միջազգային մրցաշարին մասնակցել է 1881 թվականին՝ Բեռլինում։ Ռուս շախմատիստը երրորդ-չորրորդ տեղերը կիսել է լեհ շախմատիստ Շիմոն Վինավերի հետ ։
1889 թվականին Չիգորինը Նյու Յորքում տեղի ունեցած վեցերորդ ամերիկյան շախմատային մրցաշարում կիսել է առաջին տեղը Մաքս Վայսի հետ։
1895 թվականին Չիգորինը Հասթինգսի մրցաշարում գրավել է երկրորդ տեղը՝ իրենից հետ թողնելով Էմանուել Լասկերին, Զիգբերտ Տառաշին և Վիլհելմ Ստեյնիցին։
Չիգորինը հեռագրի միջոցով երկու պարտիա է անցկացրել Վիլհելմ Ստեյնիցի հետ և տարել հաղթանակ։
1889 և 1892 թվականներին Հավանայում աշխարհի թագի համար մրցել է Վիլհելմ Ստեյնիցի հետ և տանուլ տվել 10½-6½ և 12½- 10½ հաշիվներով։
1899, 1901 և 1903 թվականներին Չիգորինը ճանաչվել է Համառուսական մրցաշարերի հաղթող։
Չիգորինը հաղթել է նաև 1896 թվականի Բուդապեշտի միջազգային մրցաշարում․ նա լրացուցիչ խաղում 3։1 հաշվով առավելության է հասել հունգարացի Ռուդոլֆ Խարուզեկի նկատմամբ։
Ռուսաստանում Միխայիլ Չիգորինը կազմակերպել է շախմատայի մրցաշարեր, հեռակա խաղացել շախմատ, հրատարակել «Շախմատային թերթիկ» (1876-1881) և «Շախմատի տեղեկագիր» (1891-1897) ամսագրերը։ Նրա շախմատային թեմաներով հոդվածները տպագրվել են ամենօրյա թերթերում։
1907 թվականին Կառլսբադում կայացած իր վերջին մրցաշարում Չիգորինը զբաղեցրել է 17-րդ տեղը։
Միխայիլ Իվանովիչ Չիգորինը մահացել է 1908 թվականի հունվարի 12-ին (25) Լյուբլինում։ Առաջին համաշխարհային պատերազմը սկսվելուց մեկ ամիս առաջ նրա մոխիրը Լյուբլինից տեղափոխվել է Սանկտ Պետերբուրգ և թաղվել Նովոդևիչի գերեզմանատանը (թիվ 18 հողամաս)։
Վաստակ
Միխայիլ Չիգորինը համարվում է ռուսական շախմատի դպրոցի հիմնադիրներից մեկը։ Նա մեծ ներդրում է ունեցել շախմատային սկզբնախաղերի տեսության մեջ։ Թագուհու գամբիտ, Իսպանական սկզբնախաղ, Սլավոնական պաշտպանություն և այլ սկզբնախաղեր իրենց մեջ ներառում են Չիգորինի տարբերակը ։
Սվոբոդնոե (ավան, Ամվրոսիևսկի շրջան)
Սվոբոդնոե (Свободне), ավան Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Սվոբոդնոե ավանում բնակվում էր 110 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ամվրոսիևսկի շրջանի բնակավայրեր Կատեգորիա:Ուկրաինայի ավաններ
Հրաշք կին (ֆիլմ, 2017)
«Հրաշք կին», սուպերհերոսի մասին ամերիկյան ֆիլմ, որը հիմնված է DC Comics-ի համանուն կերպարի վրա։ Ֆիլմը տեղայնացված է Warner Bros.-ի կողմից։ Այն կլինի DC-ի ընդարձակ տիեզերքի չորրորդ ադապտացիան։ Ֆիլմի ռեժիսորն է Փեթի Ջենքինսը, սցենարի հեղինակներն են Ալլան Հեյնբերգը և Ջեֆ Ջոնսը, ովքեր վերագրել են Հեյնբերգի և Զաք Սնայդերի պատմությունը։ Գլխավոր դերերում են Գալ Գադոտը, Քրիս Փայնը, Քոնի Նելսենը, Ռոբին Րայթը, Լյուսի Դևիսը, Դենի Հյուսթոնը, Ելենա Անայան, Սաիդ Տագմուին, Իուեն Բրեմները, Լիզա Լովեն Քոնգսլին և Դևիդ Թյուլիսը։
Հիմնական նկարահանումները սկսեցին 2015 թվականի նոյեմբերի վերջին և ավարտվեցին 2016 թվականի մայիսին։ «Հրաշք կին» կինոնկարի պրեմիերան նախատեսված է 2017 թվականի հունիսի 2-ին 2D, 3D և IMAX 3D ձևաչափերով։
Նկարագրություն
Ամազոնի արքայադուստր Դիանան մեծացել և պարապել է Թեմիսքիրա կղզում, որպես հավասարը չունեցող մարտիկ։ Մի ամերիկացի օդաչու, ով ինքնաթիռով վթարի է ենթարկվում կղզու վրա, պատմում է նրան տեղի ունեցող համաշխարհային պատերազմի մասին։ Դիանան լքում է իր տունը, որպեսզի փորձի կանգնեցնել պատերազմը։ Դառնալով Հրաշք կինը հերոսուհին, նա կռվում է կյանքեր փրկելու համար, սակայն նոր և վտանգավոր չարագործ Բժիշկ Թույնը հարց է տալիս Դիանային, թե արդյոք մարդկությունը պետք է փրկվի ։
Զարգացում
«Հրաշք կնոջ» անանուն կինոթատրոնային թողարկման զարգացումները սկսել էին դեռ 1996 թվականից, որի պրոդյուսեր Իվան Ռեյթմանը նաև հավանական ռեժիսորն էր ։ Երեք տարի անց ծրագիրը կցվեց Ջոն Կոհենին, ով «Հրաշք կինը» պետք է ադապտացներ պրոդյուսեր Ջոել Սիլվերի համար և հույս ուներ, որ Սանդրա Բուլոքը կլիներ գլխավոր դերում ։ Երկու տարի անց Սիլվերը Թոդ Ալքոթին վստահեց սցենարը վերագրելու հարցում՝ Silver Pictures-ի օժանդակությամբ ։ Նախնական բամբասանքների համաձայն, Հրաշք կնոջ դերի հավանական թեկնածուներն էին Անջելինա Ջոլին, Բիյոնսե Նոուլզը, Բուլոքը, Ռեյչել Բիլսոնը, Նադյա Բյորլինը, Մեգան Ֆոքսը, Էլիզա Դուշկուն և Քեթրին Զետա-Ջոնսը ։ Լեոնարդ Գոլբերգը խոսելով 2001 թվականի մայիսին տված իր հարցազրույցում, Բուլոքին անվանեց նախագծի ուժեղ հավակնորդ ։ Բուլոքը հաստատեց, որ նրան դիմել են դերի համար, մինչ ըմբշամարտուհի Չայնան հետաքրքրություն ցուցաբերեց։ Ետ գնալով անցյալ, կիմանանք, որ «Քսենա» հեռուստասերիալի աստղ Լյուսի Լոուլեսն ասել է, որ ինքն ավելի հետաքրքրված կլիներ Հրաշք կնոջով, եթե վերջինս մարմնավորվեր որպես «անփույթ հերոս» ։ Երկար ժամանակ սցենարը ձեռքից ձեռք գնաց, հայտնվելով մի շարք սցենարիստների՝ Ալքոթի, Ջոն Կոհենի, Բեքի Ջոնսթոնի և Ֆիլիպ Լևենսի սևագրերում ։ Եվ արդեն 2003 թվականի օգոստոսից Լևենսին փոխարինեց գրող Լաետա Կալոգրիդիսը ։
2005 թվականի մարտին Warner Bros.-ը և Silver Pictures-ը հայտարարեցին, որ Ջոսս Ուիդոնը (Բաֆի, Buffy) կգրի Հրաշք կնոջ ֆիլմի ադապտացիայի սցենարը և կլինի ռեժիսորը, և նրա նախնական գումարը կկազմի 2-3 միլիոն դոլար ։ Երբ Ուիդոնը սկսեց «Սերենիթի» ֆիլմի նկարահանումները, նա ժամանակ չգտավ Հրաշք կնոջ համար, այդ պատճառով աշխատանքները հետաձգվեցին մինչև 2005 թվականի վերջ  ։ Մինչ 2005 թվականի մայիսին Ուիդոնը հայտարարեց, որ չի կարող դերասանական կազմ ընտրել, մինչև սցենարի ավարտը ։ Քարիզմա Կարպենտերը , Մորենա Բակարին և Պրիանկա Չոպրան արդեն բանակցություններ էին տանում Ջոս Ուիդոնի ադապտացիայում Հրաշք կնոջ դերում նկարահանվելու համար ։ Մոտավորապես երկու տարի համարվելով ֆիլմի սցենարիստ, այնուամենայնիվ, Ուիդոնը չվերջացրեց սևագիրը ։ Ուիդոնը վերջ ի վերջո լքեց նախագիծը ։
Ռանդաբերգ
Ռանդաբերգ (Randaberg), կոմունա (համայնք) Նորվեգիայի Ռուգլան ֆյուլքեյում (մարզում)։ Կոմունայի վարչական կենտրոնը Ռանդաբերգ քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 24.63 կմ² տարածք ։
Հրաշք կին (ֆիլմ, 2017)
Զարգացում
Հրաշք կնոջից Ուիդոնի լքելու նախորդ օրը Warner Bros.-ը և Silver Pictures-ը ձեռք բերեցին Մեթյու Ջենիսոնի և Բրենթ Սթրիքլենդի կողմից գրված մտահայեցողական սցենարը։ Գործողությունները տեղի ունենալով Երկրորդ համաշխարհային պատերազմի տարիներին, սցենարը գերեց Silver Pictures-ի գործադիրներին ։ Այնուամենայնիվ, կինոընկերությունը նշեց, քանի որ չէր ցանկանում հեղինակային իրավունքները հայտնվեն նախկին վիճակում։ Չնայած սցենարում առկա լավ մտքերին, ընկերությունը չցանկացավ, որ «Հրաշք կին» ֆիլմը լինի ինչ-որ ժամանակաշրջանի մաս ։ 2008 թվականի ապրիլից Silver-ը վարձեց Ջենիսոնին և Սթրիքլենդին գրելու նոր սցենար, որի գործողությունները տեղի ունենալով տարբեր ժամանակաշրջաններում չպետք է մոռացվեն Հրաշք կնոջ արմատները, այլ նաև բացահայտեն Դրախտ կղզու (Paradise Island) պատմությունը ։ Մի փոքր ուշ՝ 2010 թվականին Warner Bros.-ը հայտարարեց, որ ֆիլմը զարգացման փուլում է այն կինոնկարների հետ միասին, որոնք հիմնված են DC Comics-ի իր մյուս թիմակիցների՝ Ֆլեշի և Ակվամենի մասին պատմող կոմիքսների վրա ։ 2011 թվականին ռեժիսոր Նիկոլաս Ուինդինգ Ռեֆին և դերասանուհի Քրիստինա Հենդրիքսը իրենց «Դրայվ» ֆիլմի համար հարցազրույցներից մեկում խոսեցին, որ ցանկանում են միասին ստեղծել Հրաշք նոջ մասին ֆիլմը ։ Դևիդ Ս․ Գոյերն ասաց, որ նա կցանկանա նկարահանել Հաշք կինը ֆիլմը ։ Ըստ TheWrap վեբկայքում 2013 թվականի կատարած հրապարակման, Հրաշք կինը Warner Bros.-ի այն երկու նախագծերից մեկն էր, որը պետք է բարձրանար մեծ էկրաններին ։ Warner Bros.-ի աղբյուրներից մեկն ասաց TheWrap-ին, որ նրանք քննարկում են Պողպատե մարդու, Բեթմենն ընդդեմ Սուպերմենի, Հրաշք կին և Ակվամեն ֆիլմի հիշատակումներ կատարելու հնարավորությունները ։ DC-ի գլխավորը՝ Դիանա Նիլսենն ասաց, որ ամազոնուհի արքայադուստրը այնքան կարևոր է, որքան Սուպերմենն ու Բեթմենը ֆիլմում ։ 2013 թվականի հոկտեմբերի 5-ին Worner Bros.-ի նախագահ Քևին Թսուջիհարան ցանկացավ Հրաշք կնոջը տեսնել ֆիլմում կամ հեռուստատեսությամբ ։ 2013 թվականի հոկտեմբերի 10-ին IGN-ը հարցազրույց վերցրեց Փոլ Ֆեյգից ստուդիայի համար Հրաշք կնոջ փիթչինգի մասին, որպես կատակերգական մարտաֆիլմ  ։
Ռանդաբերգ
Պատմություն
Կոմունայի տարածքում բնակվում են հին նորվեգացիների ժառանգները, ովքեր այստեղ են եկել մոտ 12.000 տարի առաջ (ըստ որոշ նորվեգացի գիտնականների)։ Ենթադրվում է որ Ստվարտհոլա (Svarthola) քարանձավում 6000 տարի առաջ բնակվել են 25 հոգուց կազմված մարդկանց խումբ։ Այդ մարդիկ հիմնականում որսորդությամբ և հատապտուղներ հավաքելով էին զբաղված։ 2000 տարի առաջ նրանք սկսեցին զբաղվել նաև անասնապահությամբ, ինչը մինչ օրս էլ տեղաբնակների հիմնական զբաղմունքն է։
Ռանդաբերգի զինանշանը
Ռանդաբերգ կոմունայի զինանշանը իրենից ներկայացնում է կապույտ գույնով ներկված վահան, ներքևի մասը սուր, որի վրա՝ բոլոր եզրերին պատկերված է սպիտակ գույնի ամբողջական շրջանակներ ։
Հրաշք կին (ֆիլմ, 2017)
Զարգացում
2014 թվականից ստուդիան ֆիլմի համար փնտրում էր կին ռեժիսոր, և հաջորդ օրը Forbes-ը հայտնեց, որ ստուդիայի հիմնական թեկնածուներն են Քեթրին Բիգելոու, Քեթրին Հարդվիքը, Միմի Լեդերը, Կարին Կուսաման, Ջուլի Թեյմորը, Միշել Մաքլարենը և Տրիսիա Բրոկը  ։ Մաքլարենը ստուդիայի կողմից ընտրվել էր որպես ռեժիսոր մինչ այն ժամանակ, երբ նա ինքը ցանկություն հայտնեց ։ Սակայն ստեղծագործական տարաձայնությունների պատճառով Մաքլարենը լքեց նախագիծը ։ Վերջապես ֆիլմի ռեժիսոր ընտրվեց Փեթի Ջենքինսը, Ալան Հեյնբերգի և Ջեֆ Ջոնսի սցենարով և Հեյնբերգի ու Զաք Սնայդերի համատեղ գրված պատմությամբ ։ Այն սուպերհերոսի մասին պատմող առաջին մեծամասշտաբ ֆիլմն է, որը նկարահանվել է իգական սեռի ներկայացուցչի կողմից, ինչպես նաև Ջենքինսը առաջին կին ռեժիսորն է, ով նկարահանել է ֆիլմ, ինչի գլխավոր հերոսը նույնպես կին է ։ Բացի այդ, սցենարը տեղափախում է Հրաշք կնոջ բնօրինակ կոմիքսային արմատները Երկրորդ աշխարհամարտից դեպի 1910 թվականներ և Առաջին համաշխարհային պատերազմ ։ Ինչպես նաև ֆիլմում Դիանան ներկայանում է DC Comics-ի The New 52 թարմացված տարբերակով, ըստ որի նա ոչ թե աստվածների կողմից կավից ստեղծված մարմին է, այլ Զևսի դուստրը ։
Ռանդաբերգ
Բնակչություն
Համաձայն 2016 թվականի մարդահամարի տվյալների՝ Ռանդաբերգ կոմունայում բնակվում է 10 737 մարդ։ Վերջին 60 տարում բնակչության թվաքանակը արձանագրել է կայուն աճ ։
Մշակույթ
Քաղաքը ունի հազարամյա պատմություն և տարբեր ժամանակաշրջանների պատմամշակութային հուշարձաններ, որոնցից ամենահայտնին է Գրյոդեմե եկեղեցին։ Քաղաքի 1000-րդ ծննդյան կապակցությամբ կազմակերպվել է մեծ տոնակատարություն, բացվել է հսկայական ծառուղի։
Հրաշք կին (ֆիլմ, 2017)
Քասթինգ
Մինչ Էլոդի Յունգը և Օլգա Կուրիլենկոն մասնակցում էին Հրաշք կնոջ կինեմատոգրաֆիական առաջին ելույթի («Բեթմենն ընդդեմ Սուպերմենի։ Արդարության արշալույսին») լսումներին, այդ դերը տրվեց Գալ Գադոտին  ։ 2015 թվականի մայիսի 27-ին Variety-ն, հայտնեց, որ Քրիս Փայնը բանակցությունների է տանում Սթիվեն Թրեվորի՝ Հրաշք կնոջ սիրային հետաքրքության դերի համար ։ 2015 թվականի հուլիսին հաստատվեց, որ ֆիլմում Փայնը կմարմնավորի Թրեվորին, ինչպես նաև հայտնի դարձավ մի քանի ֆիլմերում նկարահանվելու պայմանագրի կնքման մասին ։ Ավելի ուշ բացահայտվեց, որ Շոն Բինը և Եվա Գրինը հնարավոր է կերպավորեն ֆիլմի չարագործներին՝ Արեսին և Կիրկային, համապատասխանաբար ։ 2015 թվականի նոյեմբերին Սաիդ Տագմաուին հաստատվեց անհայտ դերում ։ Մինչ Նիկոլ Քիդմանը զրույցներ էր տանում դերի համար , վերջում նա լքեց նախագիծը   ։
Ռանդաբերգ
Կրթություն
Ռանդաբերգում գործում է երեք դպրոց՝ Հարեսթադ (Harestad skole), Գերդեմ (Grødem skole) և Գոա (Goa skole): Բոլոր դպրոցները 10-ամյա են։
Ծանոթագրություններ
Կատեգորիա:Ռուգլանի ֆյուլքեի կոմունաներ